Решение на Общия съд от 20 декември 2023 г. — Pierre Balmain/EUIPO — Story Time (Изображение на лъвска глава, обкръжена с пръстени, образуващи верига)
(Дело T-564/22)1
(Марка на Европейския съюз — Производство по възражение — Заявка за фигуративна марка на Европейския съюз, изобразяваща лъвска глава, обкръжена с пръстени, образуващи верига — По-ранна национална фигуративна марка, изобразяваща лъвска глава, обкръжена от точки — Относително основание за отказ — Отличителен характер на по-ранната марка — Липса на вероятност от объркване — Член 8, параграф 1, буква б) от Регламент (ЕС) 2017/1001)
Език на производството: английски
Страни
Жалбоподател: Pierre Balmain (Париж, Франция) (представители: J. M. Iglesias Monravá и S. Mainar Roger, avocats)
Ответник: Служба на Европейския съюз за интелектуална собственост (представител: M. Eberl)
Друга страна в производството пред апелативния състав на EUIPO, встъпила в производството пред Общия съд: Story Time sp. z o.o. (Познан, Полша)
Предмет
С жалбата си на основание член 263 ДФЕС жалбоподателят иска отмяна на решението на четвърти апелативен състав на Службата на Европейския съюз за интелектуална собственост (EUIPO) от 21 юни 2022 г. (преписка R 96/2022-4)
Диспозитив
Отменя решението на четвърти апелативен състав на Службата на Европейския съюз за интелектуална собственост (EUIPO) от 21 юни 2022 г. (преписка R 96/2022-4).
EUIPO понася, наред с направените от него съдебни разноски, и тези на Pierre Balmain.
____________
1 ОВ C 424, 7.11.2022 г.